શહેરના કુબેરનગર રોડ પર રહેતા રિક્ષાચાલક દુર્ગાપ્રસાદ કૌરીએ બાપુનગર પોલીસ સ્ટેશનમાં પેસન્જર યુવક વિરુદ્ધમાં ફરિયાદ કરી છે. રવિવારે અજિત મિલ પોલીસ ચોકી પાસેથી રિક્ષા લઇને દુર્ગાપ્રસાદ પસાર થતા હતા ત્યારે એક પેસેન્જર તેમની રિક્ષામાં બેઠો હતો અને આંબાવાડી વિસ્તારમાં આવેલ ગવર્નમેન્ટ કોલોનીમાં લઇ ગયો હતો. દસ પંદર મિનિટ પછી પેસેન્જર પરત આવ્યો હતો અને તેણે દુર્ગાપ્રસાદને કોલ્ડડ્રીંગ પીવડાવ્યું હતું. એકાએક દુર્ગાપ્રસાદને ચક્કર આવતાં તેમણે રિક્ષા ચલાવવાનું બંધ કરી દીધું અને તેઓ બેભાન થઇ ગયા હતા. ગઇ કાલે સવારે છ વાગે દુર્ગાપ્રસાદને આંખો ખોલતાં તેઓ સિવિલ હોસ્પિટલમાં સારવાર હેઠળ હતા. પેસેન્જરે દુર્ગાપ્રસાદને કેફી પીણું પીવડાવીને રિક્ષા અને ત્રણ હજાર રૂપિયા રોક્ડ લઇને ફરાર થઇ ગયો છે. બાપુનગર પોલીસે પેસેન્જર વિરુદ્ધમાં ફરિયાદ દાખલ કરીને તપાસ શરૂ કરી છે.